खेरथाडीह में राष्ट्रीय सेवा योजना शिविर आज से
बालोद|आदर्श शासकीय उच्चतर माध्यमिक शाला बालोद के तत्वाधान में ग्राम खेरथाडीह में 29 दिसंबर से 4 जनवरी तक राष्ट्रीय सेवा योजना शिविर होगा। उद्घाटन समारोह के मुख्य अतिथि सरपंच राजेश्वरी कोमरे होंगी। अध्यक्षता उप सरपंच राकेश मंडावी करेंगे। समापन समारोह के मुख्य अतिथि जनपद पंचायत सदस्य टमुना तिलक भुआर्य होंगी। अध्यक्षता कलेक्टर राजेश सिंह राणा करेंगे। कार्यक्रम अधिकारी संयोजक एचएल बिझेकर व एमके यदु ने बताया कि शिविर में 30 दिसंबर को सुबह 11 बजे निशुल्क स्वास्थ्य शिविर, 31 दिसंबर को दोपहर 2 बजे कृषि संबंधी जानकारी, एक जनवरी को सुबह 11 बजे कुपोषण एवं बेटी बचाव अभियान, 2 को सुबह 10 बजे शैक्षणिक भ्रमण, 3 जनवरी को सुबह 11 बजे ग्रामीण खेलकूद प्रतियोगिता, पुरस्कार वितरण समारोह होगा।
hin_Deva hin_Deva